Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: 198/1996. (XII. 22.) Korm. rendeletének 3. § (3) bekezdése
Paragraph Index: 297

6. Az adatszolgáltatás határideje Az alábbi határidők minden esetben a beérkezésre és nem a postázásra vonatkoznak! Nem auditált jelentések A Havi jelentést a beszámolás napját követő hónap 15. munkanapjáig kell a Felügyelet részére megküldeni, kivéve abban a hónapban, amikor a hitelintézet Negyedéves jelentést is készít. A Havi jelentések közül egyes hitelintézetekre (külföldi hitelintézet fióktelepére, lakástakarékpénztárakra, jelzálog-hitelintézetre) vonatkozó speciális (VI. jelzésű) adatszolgáltatási táblákat csak ezeknek a hitelintézeteknek kell a Felügyelet részére megküldeni. A szövetkezeti hitelintézeteknek — az MNB-vel közös és részükre is megküldött — I. A—G, illetve II. A, valamint a III. A—F táblákat havonta, a többi táblát negyedévente kell megküldeni a Felügyelet részére. Az V. C, IX. B, XI. A. 1 és 2, XIII. A és B táblákat csak abban az esetben kell kitölteni és megküldeni, ha az azokban foglaltak vonatkoznak a szövetkezeti hitelintézetekre. A Negyedéves jelentést — a Havi jelentéssel együtt — a beszámolás napját követő hónap 20. munkanapjáig kell benyújtani. A negyedéves jelentéseknél a Havi jelentés mérlegadataiban, illetve a minősítési táblákban az eszközminősítés alapján végrehajtott kockázati céltartalékképzés összegének is meg kell jelennie. A december 31-ről szóló — előzetes — Havi jelentések közül a mérleg adatok, az eredménykimutatás, a tájékoztató adatok tábláit — az MNB részére is megküldött adatszolgáltatással azonosan — a januári teljesítést követően (a közgyűlés előtt egyszer) legkésőbb március 31-ig a módosított adattartalommal meg kell küldeni a Felügyelet részére. Az Évenkénti jelentéseket — az éves auditált eredménykimutatás kivételével — a IV. negyedévi jelentésekkel együtt kell benyújtani. A pénzügyi vállalkozásnak a vezető állású személyre vonatkozó — december 31-i állapotnak megfelelő — adatokat január 20-áig kell megküldeni a Felügyelet részére. Az auditált éves beszámoló mérlegadatai és az eredménykimutatás a közgyűlést követő 15. munkanapon belül a könyvvizsgálói jelentéssel együtt küldendő meg. Az engedélyezési, illetőleg a nyilvántartásba vételi eljáráshoz szükséges adatokat tartalmazó (formalizált) jelentéseket — az egységes nyilvántartás érdekében — a kérelem benyújtásával egyidejűleg 2 példányban kell megküldeni a Felügyelet részére. Az időszakos jelentéseket az Állami Pénz- és Tőkepiaci Felügyelet elnökének előírása szerinti határidőre és gyakorisággal kell teljesíteni. Auditált jelentés A hitelintézetnek az éves rendes közgyűlését követően 15 munkanapon belül, a közgyűlés által jóváhagyott, az éves beszámolóval megegyező, auditált adatokkal, a Felügyelet részére meg kell küldenie a Havi, Negyedéves és Évenkénti jelentéseket a XV. A A hitelintézet alapadatai táblával, valamint a könyvvizsgálói jelentéssel együtt. A pénzügyi vállalkozás az éves beszámolót — a külön jogszabályban meghatározottak szerinti könyvvizsgálói záradékkal — az elfogadást (pl. tag- vagy közgyűlést) követő

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes